Vojtěch Kyncl

PhDr. Vojtech Kyncl, Ph.D. (* 5. apríl 1983, Chrudim) je český historik so zameraním na dejiny 20. storočia.Profil v databázi Národních autorit ČR. [cit. 10. 2. 2020]

 Životopis 
V rokoch 20022007 vyštudoval odbory germanistika/história na Pedagogickej fakulte Juhočeskej univerzity v Českých Budějoviciach, kde tiež v roku 2008 obhájil rigoróznu prácu Ležáky. Obyčejná vesnice, Silver A a pardubické gestapo v zrcadle heydrichiády. Súčasne začal študovať na Filozofickej fakulte JČU doktorát, ktorý ukončil roku 2011 na Filozofickej fakulte Univerzity Pardubice obhajobou dizertačnej práce Nacistický teror druhého stanného práva.Životopis na internetových stránkách Historického ústavu AV ČR. [cit. 10. 2. 2020] Zúčastnil sa tiež študijných a štipendijných pobytov v Jene, Berlíne, Pasove, Dubline a Toronte.

Pôsobí v Historickom ústave Akadémie vied ČR ako vedecký pracovník v oddelení 20. storočia, vyučuje tiež na niekoľkých fakultách Univerzity Karlovej. Bádateľsky sa zameriava na dejiny nacizmu, druhú svetovú vojnu i na povojnové dopady nacistickej doby. Za svoju prácu získal rad ocenení - v roku 2013 získal prémiu Otto Wichterleho AV ČRPrémie Otto Wichterleho na internetových stránkách Akademie věd ČR. [cit. 2023-06-16] a ten istý rok dostal za knihu Bez výčitek Cenu Akademie věd a Cenu Josefa Pekaře.Cena Josefa Pekaře na internetových stránkách Sdružení historiků České republiky. [cit. 2023-06-16] Monografia Lidice. Zrození symbolu bola vybraná do celonárodného hodnotenia výskumných organizácií Rady pro výzkum, vývoj a inovace Pilíř II, ako excelentný výsledok (významná publikácia) Historického ústavu AV ČR za roky 20112015.

 Kauza Lidice 
Roku 2015 publikoval v knihe Lidice. Zrození symbolu zistenia, že v zozname lidických obetí chýba meno židovskej dievčiny Štěpánky Mikešovej, ktorú mala podľa povojnového hlásenia udať Alžbeta Doležalová, jedna z preživších lidických žien. S odstupom niekoľkých rokov (2019) tieto zistenia vyvolali kauzu, kedy sa po reportáži ČT V předvečer tragédie proti historickým zisteniam ohradila lidická pobočka Českého zväzu bojovníkov za slobodu, prezentovaná Janou Bobošíkovou, a starostka Lidic Veronika Kellerová.Žádáme nápravu, žádáme vysvětlení!  Soubor dokumentů na internetových stránkách www.csbslidice.cz. [cit. 10. 2. 2020]Jana Bobošíková: Lidičtí opustili sál na protest proti výrokům historika Kyncla.  www.csbslidice.cz 11. 1. 2020. [cit. 10. 2. 2020] Vzniknutý spor nakoniec viedol k rezignácii vtedajšej riaditeľky Památníku Lidice Martiny Lehmannovej. Postavila sa za ňu významná časť zamestnancov pamätníka, ktorá spolu s Lehmannovou tiež inštitúciu opustila. Relevantnosť historických dokumentov opakovane v médiách obhajoval aj Kyncl, ktorý reagoval tiež na polemiku archivára Vojtecha Šustka. Prvýkrát sa Šustek k téme vymedzil už v stati Nepravdivé obvinění z udavačství lidické ženy Alžběty Doležalové, na ktorú v nasledujúcom ročníku Slánskeho obzoru reagoval tiež Kyncl. Kauzu zaznamenali nielen domáce, ale aj svetové médiá, ktoré sa postavili na stranu slobodného bádania a prezentácie výsledkov bez politického vplyvu.

 Referencie 

 Externé odkazy 
 Zoznam prác v Bibliografii dějin českých zemí (Historický ústav AV ČR)
 Vojtěch Kyncl v Databázi knih
 KYNCL, Vojtěch. Židovka, neonacisté a Památník Lidice: O jedné „normalizaci“ českých dějin. FORUM 24 [online]. Forum 24, 6. 10. 2021 [cit. 2021-10-8]. Dostupné online. 
 KORCOVÁ, Lucie. Komunisté ho neprávem odsoudili za vypálení Lidic. Nalezené dopisy přinášejí nový pohled na jeho osud. iROZHLAS [online]. Český rozhlas, 2022-10-26 [cit. 2022-10-26]. Dostupné online. 

Kategória:Českí historici
Kategória:Pracovníci Akadémie vied Českej republiky
Kategória:Vyučujúci na Filozofickej fakulte Karlovej univerzity
Kategória:Absolventi Univerzity Pardubice
Kategória:Osobnosti z Chrudimu